Ei ole mikään salaisuus että me täällä Kasper Diem -blogissa rakastamme vaakunoita. Rakastamme niitä niin paljon että voisimme mennä niiden kanssa naimisiin. Siksi saatammekin viettää kohtuuttoman ison osan päivästä vain katsellen niitä.

Jonin aikaa sitten katselimme norjalaisia ja venäläisiä kunnanvaakunoita. Tällä kertaa olemme suunnanneet katseemme kotimaahan. Tässä kymmenen parasta.



1. Rautalampi

Hyvä vaakuna kertoo tarinan ja Rautalampi ei ole tästä poikkeus. Tarun mukaan Rautalammella asui aikanaan vain kaksi karskia metsuria jotka tunsivat voimakasta vetoa toisiaan kohtaan, mutta heidän välissään oli syvä ja vuolaasti virtaava lampi joka esti heidän lihalliset iloittelunsa. Kunnes sitten eräänä päivänä he keräsivät rohkeutta ja astuivat lampeen, vain huomatakseen ettei vedenpinta ylettynyt kuin nilkkoihin saakka, ja sen jälkeen siitä pärskimisestä ja kähmimisestä ei meinannut tulla loppua.

Vielä tänäänkin Suomen pride-henkisin vaakuna.

2. Raisio

– Hoi, uljas ritari erikoisella punaisella hevosella täällä! Olen matkalla jaloon taistoon, mutta saisinko ennen sitä käyttää bajamajaanne?

– Ilman muuta, uljas ritari. Mutta wc-paperia ei sitten ole.

– Ei se mitään, voin leikkata palan viitastani loisteliaalla miekallani.

3. Hirvensalmi

”Hei katsokaa, olen muotihirvi ja haluan esitellä uusia Christian Louboutin -kenkiäni. Se on myös syy miksi silmäni säkenöi niin kovasti.” Suomen muotipitäjiä.

4. Lahti

Tarinan mukaan Lahden vaakuna esittää junan pyörää joka on syttynyt tuleen koska junalla on niin kiire pois pitäjästä. Se on hauskaa koska se on totta.

5. Inari

Inari oli yksi niistä kunnista joka koki isoja aineellisia tappioita toisen maailmansodan aikana kun saksalaiset perääntyessään sovelsivat poltetun maan taktiikkaa. Sanotaankin että Inarista jäi jäljelle vain yksi tolppa.

Mutta jäi saksalaisten jäljiltä toki muutakin, niin kuin mielenkiinto tohtori Mengelevin oppeihin. Siksi kunnanvaakunassa voi vielä tänäkin päivänä nähdä kiehtovan lääketieteellisessä kokeessa syntynyt porolohi*. Se ei ikävä kyllä selvinnyt kokeesta hengissä.

6. Kuivaniemi

Ihmiset kysyvät usein josko Kuivaniemi todellakin on niin kuiva kun väitetään? No, vaakunasta sen näkee. Henkitoreissaan kuivalla niemellä kärsivä hylje kertoo enemmän kuin tuhat sanaa.

7. Isokyrö

Jo useampien vuosien ajan isokyröläiset ovat yrittäneet arvailla mitä heidän vaakunassaan esiintyvällä karhulla on käpälissään. Joku on arvellut karhun olevan raivoissaan jukkapalmulle, toiset taas että kyseessä on pieni käärme jonka selästä kasvaa maailman isoin kasvain. Paras arvaus tähän asti on kuitenkin maailman masentavin joulukuusi.

8. Hamina

Haminan vaakunassa ei sinänsä ole mitään vikaa. Kultainen kruunu hopeisella aaltotyviöllä, saatteena kultainen kruunu. Mikä siinä. Mutta eikö tämä ole oudon tutun näköinen. Hetkinen…

…sehän on käytännössä sama kuin Helsingin vaakuna. Tosi originaalia, Hamina. Tosi originaalia.

9. Nokia

Nokian perinteikkäässä vaakunassa voi nähdä inhottavan näädän juoksevan ylävirtaan. Tarustojen mukaan tämä inhottava näätä etsii ”uutta Nokiaa”.

10. Naantali

Teknisesti ottaen kirjaimet eivät kuulu heraldikkaan, mutta välittääkö Naantali siitä? Ei todellakaan välitä. Moni on vuosien mittaan yrittänyt arvailla mistä vaakunassa esiintyvät kirjaimet VG on lyhenne, mutta naantalilaiset vaikenevat tästä visusti. Parhaat arvaukset tähän mennessä ovat vaatimaton gunta, vagina galaksi ja valtava ghetto.